Operasjon Dagsverk 2024- *En bit av gangen*

(Tekst merket gult oppdateres og fjernes før utsending!)

**KJÆRE FORESATTE,**

(Navn på skolen)deltar i år på Operasjon Dagsverk (OD). Her er litt info!

**Operasjon Dagsverk**

Operasjon Dagsverk (OD) er Norges største solidaritetsaksjon av, med og for ungdom. OD bevisstgjør elever i Norge om globale sammenhenger, og hvordan deres holdninger og handlinger former verden. Elever kan støtte ungdom i andre deler av verden ved å jobbe på OD-dagen.

**Årets prosjekt**

Årets OD-prosjekt er i samarbeid med Utviklingsfondet, og støtter ungdom i Guatemala. Urfolksungdom i Guatemala opplever sult som en trussel i møte med stadig mer uforutsigbare klimaendringer. Guatemala rammes hardt av klimaendringene, og det å dyrke nok mat blir bare vanskeligere. Ungdom ser avlinger visne, og hjem raseres av naturkatastrofer. Urfolksungdom i Guatemala ønsker å bli lyttet til og være en del av løsningen rundt matsikkerhet. Årets OD skal støtte ungdomsorganisasjoner som gir ungdom opplæring i klimatilpasset jordbruk slik at de får den kunnskapen de trenger for å produsere mat i et endret klima, og inntekt som bidrar til at de kan fullføre skolegangen.

**Internasjonal Uke (IU)**

I oktober (legg evt. inn datoer/annet tidspunkt) gjennomføres Internasjonal Uke. I løpet av Internasjonal Uke skal elevene lære om årets OD, global urettferdighet, og konsekvensene for ungdom. Sentrale tema i årets OD-kampanje er matsikkerhet, identitet og klimarettferdighet (legg evt. inn mer info om IU på deres skole).

**OD-dagen**

31. oktober (skriv eventuelt inn annen dato for OD-dagen på deres skole) kan elevene jobbe en dag i solidaritet med ungdom i Guatemala. Elevene kan finne jobb på od.no, ved å spørre noen, eller lage sin egen jobb, alene eller sammen med noen. Det ligger tips på od.no/jobb. Mange elever får seg deltidsjobb der de jobber på OD-dagen. OD-dagen er derfor en god mulighet for elevene å vise seg for en potensiell arbeidsgiver! Arbeidsgiver betaler for elever på betale.od.no med Vipps, kort eller faktura. Elever kan lage egen QR-kode for å få betalt med Vipps og kort. Les mer på betale.od.no. (legg evt. inn mer info om skolen arrangerer fellesprosjekter/jobber elevene kan delta på)

På skolen mottar elevene en folder med informasjon om årets OD, samt arbeidskort. Disse kan også skrives ut på od.no. Ferdig utfylt arbeidskort tas med tilbake til skolen etter OD-dagen. Det er frivillig å jobbe på OD-dagen! Elever som ikke ønsker å jobbe på OD-dagen skal delta på opplegg på skolen. (Tilpass om ønskelig)

***Har du, eller kjenner du noen som har behov for arbeidskraft for en dag? Lys ut stillinger til OD-elever på*** [***od.no/ansett***](http://od.no/ansett)(Legg inn mer info fra skolen her om ønskelig)

Kontakt skolen eller OD-sentralt på od@od.no dersom dere har noen spørsmål!

Med vennlig hilsen,

(Legg inn skolens signatur her)